Komisjoni määrus (EÜ) nr 826/2001,

27. aprill 2001,

millega muudetakse määrust (EÜ) nr 590/2001, millega muudetakse määrust (EÜ) nr 562/2000, milles sätestatakse nõukogu määruse (EÜ) nr 1254/1999 üksikasjalikud rakenduseeskirjad veiseliha kokkuostu kohta, ning kehtestatakse kõnealusest määrusest erand

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 17. mai 1999. aasta määrust (EÜ) nr 1254/1999 veise- ja vasikalihaturu ühise korralduse kohta, [1] eriti selle artikli 47 lõiget 8,

ning arvestades järgmist:

(1) Komisjoni määrusega (EÜ) nr 590/2001, [2] muudetud määrusega (EÜ) nr 719/2001, [3] tehakse komisjoni määrusesse (EÜ) nr 562/2000 [4] mitu muudatust ja kehtestatakse sellest mitu erandit, et lahendada erakorralist turuolukorda, mis tuleneb viimastest sündmustest seoses veiste spongioosse entsefalopaatiaga (BSE). Järgnenud suu- ja sõrataudi epideemia tõttu on vaja teha teatavaid täiendavaid muudatusi.

(2) Erandina määruse (EÜ) nr 562/2000 artikli 4 lõikest 2 nähakse määruse (EÜ) nr 590/2001 artikli 1 lõike 2 punktiga b ette viie ribiga eesveerandite kokkuost. Arvestades kogemusi tuleks kehtestada teatavad veerandite ülevõtmise eeskirjad.

(3) Määruse (EÜ) nr 590/2001 artikli 1 lõikega 3 nähakse 2001. aasta teise kvartali kahe esimese pakkumismentluse puhul ette võimalus osta kokku maksimummassist raskemaid rümpasid, kui ostuhind ei ületa lubatud maksimummassile kehtestatud hinda. Eesveerandite ostmisega seotud olukorra selgitamiseks tuleks seoses teise pakkumismenetlusega kohaldada piirangut, piirates nende kokkuostuhinda 40 %ni rümpade lubatud maksimummassi puhul makstavast hinnast.

(4) Seetõttu tuleks määrust (EÜ) nr 590/2001 muuta.

(5) Sündmuste arengut silmas pidades peab käesolev määrus jõustuma viivitamata.

(6) Käesoleva määrusega ettenähtud meetmed on kooskõlas veise- ja vasikalihaturu korralduskomitee arvamusega,

ON VASTU VÕTNUD KÄESOLEVA MÄÄRUSE:

Artikkel 1

Määrust (EÜ) nr 590/2001 muudetakse järgmiselt.

1. Artikli 1 lõige 3 asendatakse järgmisega:

"3. Olenemata määruse (EÜ) nr 562/2000 artikli 4 lõike 2 punktist g, tohib kõnealuses artiklis osutatud rümpade maksimummass 2001. aasta teises kvartalis olla:

- 430 kg esimese pakkumismenetluse korral; sekkumiseks tohib siiski kokku osta ka üle 430 kg kaaluvaid rümpasid, kuid sellisel juhul ei ületa makstav kokkuostuhind kõnealuse maksimummassi korral kehtivat hinda,

- 430 kg teise pakkumismenetluse korral; sekkumiseks võib siiski kokku osta ka üle 430 kg kaaluvaid rümpasid, kuid sel juhul ei ületa makstav kokkuostuhind kõnealuse maksimummassi korral makstavat hinda või eesveerandite puhul 40 % maksimummassi korral makstavast hinnast,

- 410 kg kolmanda ja neljanda pakkumismenetluse korral,

- 390 kg kahe viimase pakkumismenetluse korral."

2. Artiklisse 1 lisatakse lõike 5 järele lõige 5a:

"5a. Olenemata määruse (EÜ) nr 562/2000 artiklist 17, kui ülevõtmine on piiratud ainult eesveeranditega, tuleb viimased sekkumisameti tunnustuse saamiseks esitada koos vastavate tagaveeranditega, nii et rümpade maksimummassi, esitusviisi ja liigitust on võimalik kindlaks teha.

Kui ees- ja tagaveerandite puhul on viidud läbi eelkontroll kõnealuse artikli lõikes 3 osutatud tingimuste alusel, võib kõnealuse kontrolli jooksul tunnustatud eesveerandeid siiski esitada sekumiskeskuses lõplikuks ülevõtmiseks ilma tagaveeranditeta, kui need on sekkumiskeskusesse veetud pitseeritud veovahendis."

Artikkel 2

Käesolev määrus jõustub Euroopa Ühenduste Teatajas avaldamise päeval.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 27. aprill 2001

Komisjoni nimel

komisjoni liige

Franz Fischler

[1] EÜT L 160, 26.6.1999, lk 21.

[2] EÜT L 86, 27.3.2001, lk 30.

[3] EÜT L 100, 11.4.2001, lk 13.

[4] EÜT L 68, 16.3.2000, lk 22.

--------------------------------------------------